Մանուկ Վարդանյան

Մանուկ Ռազմիկի Վարդանյան (), հայ ճարտարապետ, ՀՀ պետական և քաղաքական գործիչ։

Կրթություն 
1978-1983 թթ. սովորել և ավարտել է Մոսկվայի հողաշինարարության ինժեներիների ինստիտուտը՝ ինժեներ-հողաշինարարի մասնագիտությամբ։
1990-1991 թթ. սովորել և ավարտել է գյուղատնտեսության աշխատողների և մասնագետների որակավորման բարձրացման հեռակա ինստիտուտի տնտեսագիտության ֆակուլտետը։

Աշխատանքային գործունեություն 
 1983-1985 թթ. - աշխատել է «Հայպետհողշիննախագիծ» ինստիտուտում որպես ինժեներ-հողաշինարար։
 1985-1995 թթ. - Հրազդանի շրջգործկոմի գլխավոր հողաշինարար։

Պետական և քաղաքական գործունեությունը 
 1995 թ. ընտրվել է ՀՀ Ազգային ժողովի 1-ին գումարման պատգամավոր։ ԱԺ «Բարեփոխումներ» պատգամավորական խմբի անդամ։ 
 1996-1997 թթ. - ՀՀ քաղաքաշինության նախարարությունում վարչության պետ։
 1997-1999 թթ. - ՀՀ Անշարժ գույքի միացյալ պետական կադաստրի վարչության պետ։
 1999 թ. նշանակվել է ՀՀ ԿԱ Անշարժ գույքի կադաստրի պետական կոմիտեի նախագահ։
 2009 թ. ապրիլի 2-ին ՀՀ Նախագահի հրամանագրով ազատվել է ՀՀ ԿԱ Անշարժ գույքի կադաստրի պետական կոմիտեի նախագահի պաշտոնից։
 2009 թ. ապրիլի 2-ին ՀՀ Նախագահի հրամանագրով նշանակվել է ՀՀ Նախագահի խորհրդական։
 2010 թ. հունվարի 15-ին ՀՀ Նախագահի հրամանագրով ազատվել է ՀՀ Նախագահի խորհրդականի պաշտոնից։
 2010 թ. հունվարի 15-ին դարձել է «Օրինաց երկիր» կուսակցության անդամ։
 2010 թ. հունվարի 15-ին ՀՀ Նախագահի հրամանագրով նշանակվել է ՀՀ տրանսպորտի և կապի նախարարի պաշտոնում՝ պաշտոնավարելով մինչև 2012 թ. հունիսի 16-ը։

Գիտական գործունեություն 
 22 գիտական հոդվածների հեղինակ։
 Տեխնիկական գիտությունների դոկտոր։
 Զեկույցներով է հանդես եկել 9 միջազգային համաժողովներում։
 Բնության և հասարակության մասին միջազգային ակադեմիայի ակադեմիկոս (2003)։

Պարգևներ 
 Ներսես Շնորհալի մեդալ, 2012

Ծանոթագրություններ 

1961 ծնունդներ
Մարտի 16 ծնունդներ
Տեխնիկական գիտությունների դոկտորներ
ՕԵԿ անդամներ
ՀՀ ԱԺ 1-ին գումարման պատգամավորներ
Հայ ճարտարապետներ
Հայ պետական գործիչներ
Հայ քաղաքական գործիչներ